**VELIKO I MALO SLOVO**

**1. VLASTITO IME**

**I. VLASTITA IMENA KOJIMA SE SVE RIJEČI PIŠU VELIKIM POČETNIM SLOVOM**

**(osim veznika i prijedloga)**

|  |  |
| --- | --- |
| * osobna imena, prezimena i nadimci ljudi te atributi srasli s njima | * Nikola Šubić Zrinski, Karlo Veliki, Sulejman Prvi Veličanstveni, Petar Krešimir Četvrti, Tales iz Mileta   \*Bič Božji (Atila), Otac Domovine (Ante Starčević), Šaka sa Srednjaka  (Željko Mavrović)  \* ako je višerječnim imenom obuhvaćeno više osoba, velikim se početnim slovom piše samo prva riječ: Sveta braća / Solunska braća (sveti Ćiril i Metod), Sveta obitelj (Isus, Marija i Josip) |
| * osobna imena božanstava, svetaca, mitoloških bića te opće imenice koje zamjenjuju imena božanstava | * Bog, Alah, Jahve * Afrodita, Posejdon, Gromovnik (Zeus) * Majka Božja Bistrička, Otac, Sin i Duh Sveti, Otkupitelj, Jaganjac Božji, Mesija, Gospa Lurdska   \*Ako je imenica Bog opća imenica, piše se malim slovom. → Davor je slavenski bog rata. |
| * vlastita imena životinja | * pas Riki, medvjed Brundo, Winnie Pooh  (medvjedić) |
| * imena kontinenata, država, naseljenih mjesta te njihova metaforička imena (ako uz njih ne stoji ime na koje se odnosse) | * Europa, Sjeverna Amerika, Crni Kontinent * Ujedinjeni Arapski Emirati, Austro-Ugarska Monarhija, Zemlja Izlazećeg Sunca * Dugo Selo, Sveti Juraj na Bregu, Vječni Grad (Rim), Velika Jabuka (New York) * Sveta Stolica, Lijepa Naša, Stari Svijet (Europa), Novi Svijet (Amerika) |
| * imena naroda, pripadnika naroda, država i kontinenata te stanovnika naseljenih mjesta | * Slaveni, Talijani, Europljani, Splićani   \* Malim se početnim slovom piše riječ koja zemljopisno određuje ime naroda, a nije njegov dio: bokeljski Hrvati, gradišćanski Hrvati.  \* Velikim se početnim slovom pišu kolokvijalna imena stanovnika:  Dalmoš (Dalmatinac), Digić (Talijan), Purger (Zagrepčanin)  \*Ako je ime sraslo s niječnicom ne- ili kojom drugom riječju, piše se malim slovom → nehrvat, velikohrvat |
| * posvojni pridjevi na –ov, -ev,   -in izvedeni od vlastitih imena | * Markov, Jakovljev, Anin * Hrvatov, Hrvatičin, Slavončev, Slavonkin, Europljaninov, Europljankin |

**II. VLASTITA IMENA KOJIMA SE VELIKIM POČETNIM SLOVOM PIŠE SAMO PRVA RIJEČ, A OSTALE SE RIJEČI PIŠU MALIM POČETNIM SLOVOM (OSIM AKO NISU VLASTITA IMENA)**

|  |  |
| --- | --- |
| * imena zemljopisnih područja i pokrajina i njihovih ustaljenih skraćenih imena | * Dalmacija, Gorski kotar, Hrvatsko zagorje   \*U imenu područja ***Bosanska Posavina*** riječ  ***Posavina*** piše se velikim početnim slovom jer i samostalno označuje ime ravnice uz tok rijeke Save, za razliku od imena ***Hrvatsko zagorje*** ili ***Gorski kotar*** u kojima se riječi ***zagorje*** i ***kotar*** ne pišu velikim početnim slovo jer samostalno nisu ime nego opća imenica. |
| * imena otoka, poluotoka, planina, gora, pustinja, vulkana, dolina, voda | * Dugi otok, Zagrebačka gora, Vransko jezero, Hvarski kanal, Vezuv   \*u imenu planine ***Velika Kapela*** riječ ***Kapela*** piše se velikim slovom jer je samostalno ime planinskoga masiva u Gorskome kotaru i Lici |
| * imena gospodarskih i političkih naddržavnih zajednica | * Europska unija |
| * imena ulica, trgova i mjesnih četvrti | * Trg žrtava fašizma, Trg Republike * Ulica lipa, Ulica Vladimira Nazora * Gornji grad, Novi Zagreb |
| * imena nebeskih tijela | * Mars, Kumova slama, Hellyjev komet |
| * imena vjerskih i državnih blagdana | * Božić, Svi sveti, Dan državnosti, Dan planeta Zemlje, Sveti Nikola, Sveta tri kralja (Tri kralja)   \***Nova godina** – praznik, **nova godina** – odnosi se na cijelu godinu  \*pridjevi od imena blagdana pišu se malim slovom – božićni, uskrsni, novogodišnji |
| * imena ustanova, organizacija, tvornica, državnih i javnih služba, knjižnica, fakulteta i visokih učilišta, škola i drugih objekata te njihovi dijelovi   \* Kada umjesto cijeloga naziva pišemo samo jedan dio, on se piše velikim slovom. | * Crveni križ, Hrvatsko matematičko društvo * Dramsko kazalište Gavella, Ljetnikovac Sorkočevića, Drveni neboder (u Zagrebu)   \* **Malim se početnim** slovom pišu **opisni nazivi javnih** ustanova: zagrebačko sveučilište  umjesto Sveučilište u Zagrebu, zagrebački aerodrom umjesto Zračna luka Zagreb.  → član Akademije (Hrvatske akademije znanosti i umjetnosti) |
| * imena umjetničkih, kulturnih i društvenih skupina te imena priredaba, skupova, kongresa, simpozija, događanja, festivala, sportskih natjecanja, tribina i slično | * Glumačka družina Histrion, Hladno pivo, Zagrebačka škola animiranog filma   \*Kada ime počinje brojkom, tada je broj prva riječ pa iza njega slijedi malo slovo.  → II. slavistički kongres |
| * imena vjerskih i crkvenih zajednica i organizacija, nadbiskupija, biskupija, redova i družba te njihovih ustaljenih skraćenih imena | * Evangelička Crkva, Srpska pravoslavna Crkva, Katolička Crkva   \* Crkva piše se velikim početnim slovom jer i samostalno označuje ime vjerske zajednice   * Župa svetoga Jeronima, Zadarska nadbiskupija * Družba Isusova, Kćeri Božje ljubavi |
| * nazivi bogomolja u kojima se obavlja bogoslužje, koji sadr-žavaju riječ ***crkva, kapelica, katedrala, bazilika, hram, džamija, sinagoga*** pišu se malim početnim slovom * ime bogomolje ***bez riječi crkva, kapelica, katedrala, bazilika,  prvostolnica*** piše se velikim početnim slovom | * crkva Gospe od Zdravlja, crkva hrvatskih mučenika, crkva svetog Nikole, crkva svetoga Franje Asiškoga, bazilika svetoga Petra, zagrebačka katedrala * Bili smo na misli u crkvi svetoga Franje Asiškoga. / Bili smo na misi u Svetom Franji Asiškom. |
| * naslovi knjiga, filmova, novina, časopisa, pjesama, zakona, članaka, molitava | * Bez trećega, Nemoguća misija, Jutarnji list, Glas Koncila (Koncil je ime crkvenog sabora), Ustav Republike Hrvatske, Zakon o pravima hrvatskih branitelja, Očenaš, Zdravomarija |
| * imena jasno određenih povije-snih događaja (revolucija, ratova, bitaka, buna i slično) | * Prvi svjetski rat, Domovinski rat, Iskrcavanje u Normandiji, Krbavska bitka, Oluja |
| * imena dokumenata, zakona, propisa, pravilnika i slično | * Atlantska povelja, Bečki književni dogovor, Dejtonski sporazum, Deklaracija o nazivu i položaju hrvatskog književnog jezika |
| * imena službenih tijela, povje-renstava, odbora, vijeća i sl. | * Agencija za odgoj i obrazovanje, Komisija za vrijednosne papire, Komisija za odnose s vjerskim zajednicama |
| * imena nagrada, ordenja i sl. | * Domovinska kolajna, Goranov vijenac, Nagrada grada Zagreba, |
| * imena javnih građevina, umjetničkih, povijesnih i kulturnih znamenitosti, spomenika | * Dubrovačke gradske zidine, Bašćanska ploča, Oltar domovine |
| * latinski nazivi životinjskih i biljnih vrsta | * Canis lupus (vuk), Viola odorata (ljubičica)   \*nazivi životnjskih pasmina i biljnih vrsta pišu se malim slovom → terijer, angora (mačka), lužnjak (hrast) |
| * zaštićena imena proizvoda (marke) | * Ford, Jamnička kiselica, Persil |

**2. RIJEČI IZ POČASTI**

**I. ZAMJENICE**

Osobne i posvojne zamjenice za 2. l. jd. i mn. u obraćanju pojedinca pojedincu iz poštovanja pišu se velikim slovom → Ti, Tvoj, Vi, Vaš.

* Draga Iva, molim **Te** da se odazoveš ovom pozivu.
* Cijenjena kolegice, srdačno **Vas** pozdravljam.

Ako se obraćamo većem broju osoba, zamjenice vi i vaš pišu se malim slovom.

* Cijenjenje kolegice i kolege, srdačno **vas** pozdravljam.

Zamjenice koje u pjesmama i molitvama zamjenjuju osobno ime Bog pišemo velikim početnim slovom.

* Daj mi **Sebe**, daj mi **Svoje** snage, o Gospodine!

**II. IMENICE**

Velikim se početnim slovom pišu nazivi poglavara država i zemalja kada se pišu bez osobnog imena u čijoj su službi.

* Papa, Kralj, Šah, Sultan, Predsjednik

\* To vrijedi i za pridjeve izvedene od tih imenica.

* Papi, Kraljev, Predsjednikov, Sultanov

Nazivi kojima se tiruliraju poglavari u izravnom obraćanju:

* Vaša Svetosti (za Papu), Vaša Uzoritosti (za kardinale), Veličanstvo, Vaše Veličanstvo, Ekselencijo, Vaša Ekselencijo

**3. PRVA RIJEČ U REČENICI**

**MALO POČETNO SLOVO**

* **opće imenice**
* **društveni i kulturni pokreti i povijesna razdoblja**
* srednji vijek, protestantizam, renesansa, hrvatski narodni preporod
* **pripadnici ili sljedbenici društvenih i kulturnih pokreta, političkih stranaka, crkvenih redova, klubova, organizacija**
* ilirac, franjevac, hajdukovac, hadezeovac, aristotelovac
* **imenice koje znače zanimanje, položaj, titulu te atribut sveti uz imena svetaca**
* kralj Tomislav, Smail-aga Čengić, sveti Petar
* **svi pridjevi na –ski (-ški, -čki, -ćki)**
* zadarski, gospićki, hrvatski